stanford-oval/wikipedia huggingface dataset:
Noel Stookey

Noel Paul Stookey (s. 30. joulukuuta 1937) on yhdysvaltalainen laulaja-lauluntekijä, joka on yksi folktrio Peter, Paul and Maryn jäsenistä. Hän on valmistunut Michigan State Universitysta. Stookeyn tunnetuin sävellys on "The Wedding Song (There Is Love)", jonka hän omisti Peter Yarrowille tämän naimisiinmenon kunniaksi. Hänellä on ollut menestyksekäs sooloura, jolla hän on tehnyt mm. gospelia.
North Carolina Courage

North Carolina Courage on yhdysvaltalainen naisten ammattilaisjalkapalloseura Carysta, Pohjois-Carolinasta. Seura pelaa NWSL-sarjassa. Seuran kotikenttä on WakeMed Soccer Park ja päävalmentaja Sean Nahas. North Carolina Courage on voittanut NWSL:n mestaruuden kaksi kertaa: kausilla 2018 ja 2019.
Nimona

| Nimona |
| --- | --- |

Ohjaaja:  Nick Bruno, Troy Quane
Käsikirjoittaja:   Robert L. Baird  Lloyd Taylor  Pamela Ribon  Marc Haimes   Nick Bruno  Troy Quane  Keith Bunin 
Tuottaja:  Roy Lee
Säveltäjä:  Christophe Beck
Pääosat:   Chloë Grace Moretz   Riz Ahmed  Eugene Lee Yang 
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:  Annapurna Animation Annapurna Pictures Blue Sky Studios Double Negative (käännä suomeksi) 20th Century Animation
Levittäjä:  Netflix
Kesto:  102 minuuttia
Alkuperäiskieli:  englanti
Aiheesta muualla
IMDb 
Nimona on Netflixiin vuonna 2023 julkaistu animaatioelokuva. Elokuva perustuu ND Stevensonin alkuperäiseen samannimiseen verkkosarjakuvaan, joka julkaistiin myös kirjana vuonna 2015.
Disney kertoi Elokuvan tuotannon aloittamisesta ensimmäisen kerran vuonna 2015. Elokuva-adaptaation tuotanto koki kuitenkin paljon haasteita Disneyn alla, ja Blue Sky:n tuottama projekti lopulta keskeytettiin Disneyn lakkauttaessa kyseisen studion vuonna 2021. Entiset Blue Sky:n työntekijät kertoivat haastattelussa Disneyn suhtautuneen kielteisesti elokuvan HLBTIQA+ -teemoihin.
Projektin tuotanto jatkui Netflixin alla vuonna 2022.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Chloë Grace Moretz | Amy Burgess | Nimona |
| Riz Ahmed | Jukka Nylund | Ballister Boldheart |
| Eugene Lee Yang | Miiko Toiviainen | Ambrosious Goldenloin |
| Frances Conroy | Ella Pyhältö | johtaja |
| Beck Bennett | Panu Kangas | Sir Thoddeus "Todd" Sureblade |
| Julio Torres | Markus Niemi | aseenkantaja |
| RuPaul Charles | Juhani Rajalin | Nate Knight |
| Lorraine Toussaint | Carla Rindell | kuningatar Valerin |
| Indya Moore | Saara-Elina Partanen | Alamzapam Davis |
Taitoluistin

Taitoluistimet
Taitoluistin on taitoluistelua varten valmistettu luistin. Taitoluistinten terä on teroitettu niin että siinä on sisä- ja ulkoterä. Terän kärjessä on piikit, joiden muoto ja koko vaihtelevat terän käyttötarkoituksen mukaan. Luistimen kenkä on yleensä tehty nahasta, mutta nykyään se saattaa olla myös muovista.
Naisten taitoluistimet ovat yleensä valkoisia ja miesten mustia. Muodostelmaluistelujoukkueet maalavat joskus luistimensa beigeksi, (mutta yleensä muodostelmaluistelijoille on jo valmiiksi beiget luistimet) tai jollain muulla yhtenäisellä värillä.
Taitoluistin valitaan käyttötarkoituksen mukaan. Yksinluistelijat tarvitsevat jäykemmät luistimet kuin muodostelmaluistelijat ja jäätanssijat. Usein myös muodostelmaluistelijoiden ja jäätanssijoiden kengät ovat hieman matalampia.
Muodostelmaluistelu- ja jäätanssiterät ovat lyhyempiä kuin yksinluisteluun tarkoitetut. Ne ovat suurin piirtein kengän pituisia ja kaarevampia.
Suomessa tunnetuimpia taitoluistinmerkkejä ovat Risport, Edea, Graf, Jackson Ultima, Wifa ja Riedell ja taitoluistinteriä valmistavat muun muassa Wilson ja Mitchel&King.
Wikimedia Commonsissa on kuvia tai muita tiedostoja aiheesta .
Aiheesta muualla

Luistintietoa ja historiaa
Stiftelsen Tre Smeder

Stiftelsen Tre Smeder (aiemmin Sparbanksstiftelsen i Helsingfors) on vuonna 1993 perustettu säätiö, niin sanottu säästöpankkisäätiö, joka perustettiin Aktia Pankki Oyj:n perustamisen yhteydessä. Sen hallinnossa toimivat muun muassa Håkan Mattlin ja Henry Wiklund.
Säätiön tarkoitus on edistää säästämistä, tukea kotiseutua kulttuuri- ja aatteellisen työn kautta ensisijaisesti Helsingissä ja vaalia Helsingin Säästöpankin perinteitä.
Säätiö on Aktia Pankki Oyj:n suurin äänimäärän mukainen omistaja 21 prosentin ääniosuudella.
Talous > Jaetut avustukset

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| SFP i Helsingfors |  |  |  | 30 000 € |  |  |  |
| Svensk Ungdom |  |  |  | 30 000 € |  |  |  |
| Svenska Kvinnoförbund |  |  |  | 2 000 € |  |  |  |
| Svenska Bildningsförbund |  |  |  | 110 000 € |  |  |  |
| Stiftelsen för det tvåspråkiga Finland |  |  |  | 30 000 € |  |  |  |
Aiheesta muualla

Säätiön kotisivu (ruotsiksi)
Séro Diamanou

| Séro Diamanou |
| --- | --- |
 Séro Diamanou
 Koordinaatit: 14°48′40″N, 11°3′45″W 
Valtio:  Mali
Alue:  Kayesin alue
Piiri:  Kayesin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  923 km²
Väkiluku (2009):  23 300
Infobox OKVirheellinen NIMI-arvo: 
Séro Diamanou on maalaiskunta Kayesin alueen Kayesin piirissä Malissa. Sen keskuskylä Séro sijaitsee Kolimbinéjoen varrella noin 75 kilometriä Kayesista koilliseen. Kunnassa on 23 300 ja keskuskylässä 3 900 asukasta (vuonna 2009).
Séro Diamanoun kunnan pinta-ala on 923 neliökilometriä. Se rajoittuu kaakossa Kayesin piirin Marintoumanian ja Ségalan, lounaassa Maréna Diombougoun, Gouméran ja Gory Gopélan, luoteessa Koussanén ja koillisessa Yélimanén piirin Konsigan, Marekaffon ja Diafounou Goryn kuntiin. Alue on pinnanmuodostukseltaan tasankoa. Tärkeimmät vesistöt ovat Kolimbiné ja Maguijärvi. Seutu kuuluu Sahelin vyöhykkeeseen.
Kuntaan kuuluu 18 kylää. Asukkaat ovat etupäässä khasonkoja ja fulbeja. Vallitseva uskonto on islam.
Séron kautta kulkee Kayesista Yélimanéen johtava maantie. Paikallisia elinkeinoja ovat maanviljely, karjanhoito, käsityöammatit ja kaupankäynti.
North Bend

North Bend on seuraavien yhdysvaltalaisten paikkojen nimi:
North Bend, kaupunki Nebraskassa
North Bend, kylä Ohiossa
North Bend, kaupunki Oregonissa
North Bend, kaupunki Washingtonissa
North Bend Rail Trail, vaellus- ja pyöräilyreitti Länsi-Virginiassa
North Bend State Park, puistoalue Länsi-Virginiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”North Bend”, voi hakea sivunnimihaulla, laajalla sivunnimihaulla tai tekstihaulla.
Noora Matikka

Noora Matikka (o.s. Patrikainen, s. 3. syyskuuta 1996 Raahe) on suomalainen uransa lopettanut pesäpalloilija. Matikka pelasi aikuisten sarjoissa kaudesta 2011 lähtien. Kausina 2014–2017 hän pelasi 96 Superpesiksen runkosarjaottelua Kirittärien ja Pesä Ysien joukkueissa. Kaudella 2022 hän on pelannut satunnaisesti superpesistä Hyvinkään Tahkossa. Matikan kasvattajaseura on Jyväskylän Pesis.
Noora Matikka avioitui maaliskuussa 2019 Miikka Matikan kanssa ja ilmoitti kesän 2019 jälkeen lopettavansa huippupesäpalloilun.
Saavutukset > Pelaajana

1 SM-kulta: 2016
2 SM-hopeaa: 2014, 2015
4 Itä–Länsi-ottelua: 2014, 2015, 2016, 2017
2 Liitto–Lehdistö-ottelua: 2016, 2017
Vuoden tyttölukkari: 2014
Vuoden tulokas: 2014
Vuoden lukkari (2): 2014, 2016
Suoraniemi

Suoraniemi on suomenkielinen sukunimi. Suoraniemi-nimisiä henkilöitä:
Juha Suoraniemi (s. 1977), suomalainen jääkiekkotuomari
Kari Suoraniemi (s. 1960), suomalainen jääkiekkoilija
Mika Suoraniemi (s. 1980), suomalainen jääkiekkoilija
Olli Suoraniemi (s. 1990), suomalainen jääkiekkoilija
Samu Suoraniemi (s. 1994), suomalainen jalkapalloilija
Seppo Suoraniemi (s. 1951), suomalainen jääkiekkopuolustaja
Tommy Suoraniemi (s. 1969), ruotsalainen käsipalloilija ja olympiamitalisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suoraniemi”, voi hakea sivunnimihaulla, laajalla sivunnimihaulla tai tekstihaulla.
North Carolina (täsmennyssivu)

North Carolina tarkoittaa seuraavia asioita:
Pohjois-Carolina (engl. North Carolina), Yhdysvaltain osavaltio
Pohjois-Carolinan yliopisto (engl. University of North Carolina), yliopisto
Pohjois-Carolinan sinfoniaorkesteri (engl. North Carolina Symphony), sinfoniaorkesteri
USS North Carolina (1820), yksi yhdeksästä Kongressin 1816 hyväksymästä aluksesta
USS North Carolina (ACR-12) Tennessee-luokan panssariristeilijä
USS North Carolina (BB-55), North Carolina -luokan taistelulaiva
USS North Carolina (SSN-777), Virginia-luokan ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”North Carolina”, voi hakea sivunnimihaulla, laajalla sivunnimihaulla tai tekstihaulla.
Stripped Anatomy of

| Stripped Anatomy of Michael Black Electro |
| --- | --- | --- |

Studioalbumin tiedot
 Äänitetty : 2005–2009
 Julkaistu: 18. maaliskuuta 2009
 Formaatti: CD, 2LP
 Tuottaja(t): RPK
 Tyylilaji: rap, dubstep
 Kesto: 58.47
 Levy-yhtiö: Fullsteam Records
Muut kannet
 Albumin alempi kansi
Michael Black Electron muut julkaisut
| The Cave 1999 | Stripped Anatomy of 2009 | Michael Black Remixes 2010 |
Stripped Anatomy of on elektro/hip hop -yhtye Ceebrolisticsista tutun Pijallin toinen sooloalbumi. Hän julkaisi tämän albumin käyttäen nimeä Michael Black Electro. Albumi julkaistiin Fullsteam Recordsin kautta 18. maaliskuuta 2009 ja sen on tuottanut kokonaisuudessaan RPK. Albumi julkaistiin CD:n lisäksi vinyylinä. "Agape" -kappaleesta on julkaistu Hannu Aukian ohjaama musiikkivideo.
Kappaleet

Initiation
Logon to the Calling
Sexplicit
Corona Crossover
Helicoid Trajectory
Gospel of Bloodcells
Mustang
Metanoia
Agape
Auraborealis
Necrospiritual
Extroversion
Outrance
Arvostelut

Desibeli.net:
Rumba: ristiriitainen
Soundi:
Séréré

| Séréré |
| --- | --- |
 Séréré
 Koordinaatit: 16°45′4″N, 2°21′54″W 
Valtio:  Mali
Alue:  Timbuktu
Piiri:  Gourma-Rharous
Hallinto:  
 – Asutustyyppi:  kunta
Väkiluku (2009):  9 500
Infobox OKVirheellinen NIMI-arvo: 
Séréré on maalaiskunta Timbuktun alueen Gourma-Rharousin piirissä Malissa. Sen pinta-ala on 296 neliökilometriä. Asukkaita on 9 500 henkeä (vuonna 2009).
Sérérén kunta rajoittuu idässä Gourma-Rharousin piirin Rharousin ja etelässä Hamzakoman kuntiin sekä lännessä Timbuktun piirin Bourem-Inalyn ja pohjoisessa Berin kuntiin. Seutu kuuluu aavikoitumisesta kärsivään Sahelin vyöhykkeeseen. Pohjoisrajalla virtaa Nigerjoki.
Kuntaan kuuluu 9 kylää ja paimentolaisryhmää. Sen keskuspaikka on Madiakoye. Asukkaat ovat etupäässä songhaita, tuaregeja ja fulbeja. Lisäksi on arabeja ja bozoja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra, vihannekset ja tupakka. Kotieläimiä ovat lampaat, vuohet, naudat, aasit ja hevoset. Lisäksi harjoitetaan kalastusta, kaupankäyntiä ja käsityöammatteja.
Suomen sosiaalifoorumi

Suomen sosiaalifoorumi on kansainvälisten esikuvien mukaan järjestettävä vuotuinen tapahtuma, joka on järjestetty vuodesta 2002. Mukana on lähes sata järjestöä. Sen motto on “Toisenlainen maailma on mahdollinen.” Liike on syntynyt reaktiona uusliberalistiseen talouspolitiikkaan. Pohdinnan aiheena on vaihtoehtoinen globalisaatio, joka ei tapahdu suuryritysten ehdoilla vaan jossa keskeisiä ovat solidaarisuus, ihmisoikeudet ja demokratia.
Tapahtuman järjestäjien joukossa on punavihreitä järjestöjä, ammattiyhdistysaktiiveja, kirkon ja kulttuurialan väkeä ja muita yhteiskunnallisesti aktiivisia tahoja.
Aiheesta muualla

Sosiaalifoorumin verkkosivut (Arkistoitu – Internet Archive)
Helsingin seurakunnat aiheesta 2016
Suorapankki

Suorapankki tarkoitti aiemmin pankkia, jolla ei ollut konttoreita. Suorapankki toimi puhelimen ja postin välityksellä.
Suorapankkitoiminnassa asiakkaan ei tarvinnut käydä henkilökohtaisesti pankissa tunnistautumassa pankkitiliä avattaessa. Suomessa edellytettiin, että suorapankin asiakkaalla oli vastatili toisessa suomalaisessa talletuspankissa.
Naréna

| Naréna |
| --- | --- |
 Naréna
 Koordinaatit: 12°13′38″N, 8°38′8″W 
Valtio:  Mali
Alue:  Koulikoron alue
Piiri:  Kangaban piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  472 km²
Väkiluku (2009):  12 600
Infobox OKVirheellinen NIMI-arvo: 
Naréna on maalaiskunta ja sen keskuskylä Koulikoron alueen Kangaban piirissä Malissa. Se sijaitsee Mandinguevuorten eteläpuolella 70 kilometriä Kangabasta pohjoiseen. Kunnassa on 12 600 ja keskuskylässä 6 000 asukasta (vuonna 2009, väestönlaskenta).
Narénan kunnan pinta-ala on arviolta 472 neliökilometriä. Se rajoittuu etelässä Kangaban piirin Karanin ja Benkadin, lännessä Balan Bakaman, pohjoisessa Katin piirin Sobran ja Sibyn ja idässä Bancoumanan kuntiin. Seutu kuuluu Sudanin vyöhykkeeseen. Kasvillisuus on pensas- ja metsäsavannia. Kunnan alueella virtaavat Nigerin pienet sivujoet Fakassa, Kitakourou, Wouloussogo, Sékégué ja Taoutako.
Kuntaan kuuluu kuusi kylää ja useita pikkukyliä. Asukkaat ovat etupäässä mandinkoja. Lisäksi on fulbeja, dogoneja ja bambaroita.
Narénan kautta kulkee Bamakon ja Guinean välinen maantie RN5. Seudun pääelinkeino on maanviljely. Tärkeimmät viljelykasvit ovat durra, maissi, riisi, hirssi, maapähkinä, puuvilla, hedelmät ja vihannekset. Lisäksi hyödynnetään metsiä sekä harjoitetaan karjanhoitoa, käsityöammatteja, kullankaivuuta ja kaupankäyntiä.
Suomen Vammaisurheilu ja -liikunta VAU

| Suomen Vammaisurheilu ja -liikunta VAU |
| --- | --- |

Perustettu:  17.9.2009
Toimiala:  vammaisurheilu
Kotipaikka:  Helsinki
Toiminnanjohtaja:  Riikka Juntunen
Puheenjohtaja:  Erkki Lönnrot
:  Jyry Loukiainen, Markku Möttönen, Sari Rautio, Helena Skogström, Timo Tyynilä, Pauli Viertonen, Ilkka Vass
Aiheesta muualla
Sivusto
Infobox OKNimi-testi OK: 
Suomen Vammaisurheilu ja -liikunta VAU ry oli valtakunnallinen urheilu- ja liikuntajärjestö, jonka tehtävänä oli suunnitella, toteuttaa ja kehittää liikunta-, näkö- ja kehitysvammaisten henkilöiden sekä elinsiirtoväen liikunnan harrastamisen ja kilpailemisen mahdollisuuksia ja olosuhteita. VAUn toimisto sijaitsi Länsi-Pasilassa, Helsingissä.  VAUn menoista yli puolet katettiin valtionavustuksella.
Yhdistyminen

Elokuussa 2007 alkanut suomalaisten vammaisurheilujärjestöjen yhdistymisprosessi saatiin päätökseen syyskuussa 2009. Tuolloin Elinsiirtoväen Liikuntaliitto ELLI ry, Näkövammaisten Keskusliiton (NKL) liikuntatoimi, Suomen Invalidien Urheiluliitto ry (SIU) sekä Suomen Kehitysvammaisten Liikunta ja Urheilu ry (SKLU) yhdistyivät uudeksi järjestöksi, Suomen Vammaisurheilu ja -liikunta VAU ry:ksi. VAU ja Suomen Paralympiakomitea ilmoittivat vuonna 2018 aikomuksestaan yhdistää toimintansa vuoden 2020 alussa. Yhdistyminen toteutui vuonna 2020 siten, että VAU otti uudeksi nimekseen Suomen Paralympiakomitean.
Jäsenistö

VAU:n varsinaisia jäseniä olivat vammaisten henkilöiden liikuntaa järjestävät rekisteröidyt yhdistykset ja seurat. VAUlla ei ollut henkilöjäseniä.
Toimialat

VAUn toimialoja olivat nuorisotoiminta, harrasteliikunta, kilpa- ja huippu-urheilu sekä järjestötoiminta. Kehitysvammaisten henkilöiden urheilutoimintaa organisoiva Special Olympics Finland oli osa VAUn toimintaa.
Kilpailutoiminta

VAU suunnitteli, järjesti, kehitti ja koordinoi lähes 40 lajin harraste- ja kilpailutoimintaa. Osa vammaisurheilulajeista on niin sanottuja integraatiolajeja, jotka toimivat kansallisen lajiliiton alaisuudessa.
VAU toimi yhteistyössä Suomen Paralympiakomitean kanssa. Suomen Paralympiakomitea on Kansainvälisen paralympiakomitean (IPC) jäsenjärjestö Suomessa ja valitsee ja lähettää urheilijat paralympialaisiin.
Aiheesta muualla

Suomen Vammaisurheilu ja -liikunta VAU ry
Suomen Paralympiakomitea
NHL:n tähdistökentälliset

NHL:n tähdistökentälliset valitaan Pohjois-Amerikan merkittävimmän jääkiekkoliigan kunkin kauden päätteeksi. Nimeäminen aloitettiin NHL:n kaudella 1930–1931 ja siitä lähtien 12 pelaajaa on valittu vuosittain näihin kahteen kentälliseen. Kumpikin sisältää maalivahdin, kaksi puolustajaa, keskushyökkääjän ja kaksi laitahyökkääjää. Tapa valita yksi tai kaksi tähtikentällistä on sittemmin vakiintunut eri sarjoissa ja turnauksissa.
Suomalaisista Jari Kurri on valittu kaksi kertaa ykköstähdistöön ja kolme kertaa kakkostähdistöön. Teemu Selänne on päässyt kumpaankin tähtikentälliseen kahdesti: ykköseen keväällä 1993 ja 1997 sekä kakkoseen vuosina 1998 ja 1999. Miikka Kiprusoff on ollut keväällä 2006 ykköstähtikentän maalivahti. Pekka Rinne valittiin kakkostähdistöön vuonna 2011 ja vuonna 2018 ykköstähdistöön. Tuukka Rask valittiin ykköstähdistöön vuonna 2014, ja samalla kaudella hän voitti myös Vezina Trophyn. Lisäksi Rask valittiin myös kakkostähdistöön vuonna 2020. Mikko Rantanen valittiin kakkostähdistöön vuonna 2021.
Useimmin ykköstähdistössä

Seuraavat pelaajat ovat esiintyneet useimmin NHL:n ykköstähtikentällisessä:
Useimmin ykköstähdistössä > 13 kertaa

Ray Bourque
Useimmin ykköstähdistössä > 12 kertaa

Gordie Howe
Useimmin ykköstähdistössä > 10 kertaa

Doug Harvey
Bobby Hull
Nicklas Lidström
Useimmin ykköstähdistössä > 8 kertaa

Wayne Gretzky
Ted Lindsay
Bobby Orr
Maurice Richard
Aleksandr Ovetškin
Tähdistökentälliset vuosittain

| --- | --- |
 laitahyökkääjä • keskushyökkääjä • laitahyökkääjä puolustaja • puolustaja maalivahti
Normaali avaruus

Normaali avaruus on topologinen avaruus, joka toteuttaa seuraavat ehdot:
Jos a ja b ovat mielivaltaisia avaruuden pisteitä, kummallakin on ympäristö, johon toinen ei kuulu. (Tämän ehdon toteuttavia avaruuksia sanotaan T1-avaruuksiksi.)
Mille tahansa avaruuden kahdelle pistevieraalle suljetulle joukolle  S_{1},S_{2} löytyy kaksi pistevierasta avointa joukkoa  A_{1},A_{2} siten, että  S_{1} on  A_{1}:n osajoukko ja  S_{2} on  A_{2}:n osajoukko. (Tämän ehdon toteuttavia avaruuksia sanotaan T4-avaruuksiksi.)
Avaruus on siis normaali, jos se on sekä T1- että T4-avaruus. Normaalin avaruuden määritelmä on esimerkki separaatioaksioomista.
Jokainen normaali avaruus on samalla säännöllinen ja Hausdorff-avaruus. Toisaalta on kuitenkin olemassa myös avaruuksia, jotka ovat Hausdorff-avaruuksia tai säännöllisiä, mutta eivät normaaleja.
Stift Melk

| Stift Melk |
| --- | --- |

Sijainti:  Melk
Koordinaatit:  48°13′41″N, 15°20′02″E
Tyylisuunta:  barokki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Stift Melk (suom. Melkin luostari) on benediktiiniläisten perustama luostari, joka sijaitsee Melkin kaupungissa Ala-Itävallan osavaltiossa. Luostari sijaitsee Tonavan varrella kallionkielekkeellä Wachaun laakson eteläreunalla.
Luostarin paikalla sijaitsi alun perin Babenberg-suvun linna, mutta Itävallan rajakreivi Leopold II luovutti alueen Lambachin benediktiiniläismunkeille vuonna 1089.
Alkuperäinen luostarirakennus tuhoutui tulipalossa vuonna 1297. Nykyinen luostari edustaa barokkityyliä ja on rakennettu vuosina 1702–1736. Luostarista löytyy muun muassa kirkko, kirjasto, marmorisali ja luostarin historiaa esittelevä museo. Marmorisalin katon freskot esittävät muun muassa Herkulesta ottelemassa Manalan kolmipäistä koirahirviötä kerberosta vastaan. Luostaria ympäröi puutarha, jossa on paviljonki.
Renessanssisäveltäjä Jacobus Gallus (1550–1591) asui jonkin aikaa luostarissa.
Nykypäivä

Nykyisin luostarissa asuu 30 munkkia, minkä lisäksi luostari toimii yli 900 lapsen kouluna.
Luostari on erittäin suosittu matkailukohde, ja siellä vierailee vuosittain puoli miljoonaa turistia.
Kuvagalleria

Portti
Puutarhapalviljonki
Marmorisali
Portaikko
Luostarin kirjasto
Aiheesta muualla

Kuvia tai muita tiedostoja aiheesta Stift Melk Wikimedia Commonsissa
Luostarin kotisivut (Arkistoitu – Internet Archive)
Striptease (elokuva)

| Striptease |
| --- | --- |

Ohjaaja:  Andrew Bergman
Käsikirjoittaja:  Andrew Bergman
Perustuu:  Carl Hiaasenin romaaniin Strip Tease
Tuottaja:   Andrew Bergman  Mike Lobell 
Säveltäjä:  Howard Shore
Kuvaaja:  Stephen Goldblatt
Leikkaaja:  Anne V. Coates
Tuotantosuunnittelija:  Mel Bourne
Pääosat:   Demi Moore  Armand Assante  Ving Rhames  Robert Patrick  Burt Reynolds 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   Yhdysvallat 28. kesäkuuta 1996  Suomi 27. syyskuuta 1996 
Kesto:  117 minuuttia
Alkuperäiskieli:  englanti
Budjetti:  40 000 000 dollaria
Tuotto:  113 309 743 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Striptease on vuonna 1996 ensi-iltansa saanut draamakomedia, jonka on ohjannut Andrew Bergman. Elokuvan pääosia esittävät Demi Moore, Burt Reynolds, Armand Assante, Ving Rhames, Robert Patrick, Siobhan Fallon Hogan, Rumer Willis, Paul Guilfoyle, Jerry Grayson ja Robert Stanton.
Elokuva sai peräti kuusi Razzie-palkintoa: huonoimpana elokuvana, huonoimmasta ohjauksesta, huonoimmasta käsikirjoituksesta, huonoimmasta naispääosasta, huonoimmasta musiikkikappaleesta ja huonoimmasta näyttelijäparista. Elokuva oli kritiikistä huolimatta taloudellinen menestys.
Rooleissa

| 0 | 1 | 2 |
| --- | --- | --- |
|  Demi Moore  | … |  Erin Grant   |
|  Burt Reynolds  | … |  David Dilbeck   |
|  Armand Assante  | … |  Al Garcia   |
|  Ving Rhames  | … |  Shad   |
|  Robert Patrick  | … |  Darrell Grant   |
|  Paul Guilfoyle  | … |  Malcolm Moldovsky   |
|  Jerry Grayson  | … |  Orly   |
|  Rumer Willis  | … |  Angela Grant   |
|  Robert Stanton  | … |  Erb Crandal   |
|  William Hill  | … |  Jerry Killian   |
|  Stuart Pankin  | … |  Alan Mordecai   |
|  Dina Waters  | … |  Monique, Jr.   |
|  PaSean Wilson  | … |  Sabrina Hepburn   |
|  Pandora Peaks  | … |  Urbanna Sprawl   |
|  Barbara Alyn Woods  | … |  Lorelei   |
Aiheesta muualla

Lehtola, Jarkko: Striptease (1996). Elitisti, 2017.
Striptease Internet Movie Databasessa (englanniksi)
Striptease Elonet.
| 0 | 1 | 2 |
| --- | --- | --- |
| Edeltäjä: Showgirls | Huonoimman elokuvan Golden Raspberry -palkinto 1997 | Seuraaja: The Postman – tulevaisuuden sanansaattaja |
Sundsten

Sundsten on sukunimi, joka on muun muassa seuraavilla suomalaisilla henkilöillä:
Johan Sundsten (1743−1813), muurarimestari, kirkonrakentaja ja Turun kaupunginarkkitehti
Simon Sundsten (s. 1978), pituushyppääjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nomothetai

Arkontit
Arkontti
Basileus
Polemarkki
Thesmothetai
Muut virkamiehet
Prytani
Strategos
Nomothetai
Muita virkamiehiä...
Toimielimet
Ekklesia eli kansankokous
Bule eli neuvosto
Areiopagi
Heliaia
Muuta
Ostrakismos
Nomothetai (monikko, m.kreik. νομοθέται, ”lainsäätäjät”; yksikössä νομοθέτης, nomothetēs) olivat antiikin Kreikan poliksissa eli kaupunkivaltioissa virkamiehiä, joiden tehtävänä oli uusien lakien (νόμος, nomos) säätäminen tai olemassaolevien lakien uusiminen tarvittaessa. Virka tunnetaan ennen kaikkea antiikin Ateenasta, johon seuraavassa keskitytään.
Ateenassa nomothetait tutkivat ekklesian eli kansankokouksen tekemät uudet lakiehdotukset, ja lakien säätäminen kuului näin viime kädessä heille, ei suoraan kansankokoukselle. Ekklesia päätti nomothetaiden määrän, ja heidät valittiin arvalla heliaian valamiesten joukosta. Nomothetaita saattoi olla jopa tuhat, mutta määrä vaihteli kulloinkin käsiteltävänä olleiden lakien mukaan.